Január 21.

Névnapok: Ágnes + Aglent, Agnéta, Anissza, Baranka, Epifánia, Inez

Események

Politikai események
 1531 – I. Ferdinánd király és Szapolyai János király képviselői három hónapra szóló fegyverszünetet kötnek Visegrádon. Ez az ország három részre szakadásának első közjogi elismerése. 
 1774 – I. Abdul-Hamid lesz az Oszmán Birodalom 28. szultánja.
 1849 – Bem tábornok megpróbálja elfoglalni Nagyszebent, de súlyos vereséget szenved Puchner csapataitól.
 1941 – Vojtech Tuka miniszterelnök meghirdeti a szlovák nemzetiszocializmus 14 pontból álló programját, amely lényegében a nácizmus társadalmi-politikai gyakorlatának mechanikus átvételét követeli.
 1945 – A KDNP „zászlóbontó” gyűlése Szegeden.
 1947 – Az amerikai megszállók deklarálják Bréma Szabad Hanza-város megalapítását.
 1990 – A Nyilvánosság az Erőszak Ellen és a Független Magyar Kezdeményezés közös nyilatkozatot ad ki a nemzetiségi kérdés demokratikus, a jogállam normáinak megfelelő megoldásáról Csehszlovákiában.
 2007 – Parlamenti választások Szerbiában.
 2008
 Clemente Mastella igazságügy-miniszter távozásával felbomlik az olasz kormánykoalíció.
 Lettország kiutasít egy – a státusával összeegyeztethetetlen tevékenységet folytató – orosz diplomatát.
 A Kongói Demokratikus Köztársaság nemzetgyűlésének elnöke, Vital Kalmer sajtóértekezleten bejelenti, hogy egyezség jött létre a kormány és a lázadó szervezetek képviselői között, az ország keleti felében dúló harcok befejezéséről.
 Londonban tárgyal Göncz Kinga külügyminiszter brit kollégájával, David Milibanddel.

Tudományos és gazdasági események
 1954 – Az Amerikai Egyesült Államokban vízre bocsátják az első atommeghajtású tengeralattjárót, a „Nautilust”.

Kulturális események

Irodalmi, színházi és filmes események

Zenei események
 1937 – Bartók Béla „Zene húros hangszerekre, ütőkre és cselesztára” c. művének ősbemutatója.

Sportesemények
 1979 – Formula–1-es argentin nagydíj, Buenos Aires – Győztes: Jacques Laffite (Ligier Ford)

Egyéb események
1966 – A pestimrei vasúti baleset.

Születések 
 1338 – V. Károly francia király († 1380)
 1793 – Nemeskéri Kis Pál pedagógus, római katolikus pap, az MTA tagja († 1847)
 1819 – Kruesz Krizosztom bencés pap, 1865–1885 között pannonhalmi főapát, pedagógus, az MTA tagja († 1885)
 1820 – Hunfalvy János geológus († 1888)
 1847 – Joseph Achille Le Bel francia kémikus († 1930).
 1859 – Révész Imre festőművész, grafikus († 1945)
 1868 – Felix Hoffmann német vegyész, gyógyszerész († 1946)
 1882 – Pavel Alekszandrovics Florenszkij orosz ortodox teológus, filozófus és matematikus († 1937)
 1885 – Umberto Nobile olasz mérnök, katonatiszt, léghajó-tervező, az Északi-sark kutatója († 1978)
 1893 – Csoór Lajos magyar író, újságíró, lapszerkesztő, országgyűlési képviselő († 1963)
 1895 – Cristóbal Balenciaga spanyol  divattervező, a Balenciaga divatház alapítója és vezérigazgatója († 1972)
 1906 – Bolberitz Károly egészségügyi és vegyészmérnök, közgazdász († 1978)
 1907 – Lakatos Vince magyar filmrendező, fotográfus, író, érdemes és kiváló művész († 1978)
 1910 – Takács Károly kétszeres olimpiai bajnok sportlövő († 1976)
 1911 – id. Máthé Imre botanikus, agrobotanikus, az MTA tagja († 1993)
 1921 – Besztercei Pál Jászai Mari-díjas magyar színész (†  1993)
 1922 – Paul Scofield Oscar-díjas angol színész († 2008)
 1922 – Telly Savalas görög származású Emmy-díjas amerikai színész, énekes († 1994)
 1922 – Lőcsei Pál újságíró, szociológus († 2007)
 1923
 Jud Larson amerikai autóversenyző († 1966)
 Pahiño spanyol labdarúgó († 2012)
 1924 – Benny Hill angol komikus († 1992)
 1925 – Vargha Kálmán magyar irodalomtörténész, kritikus, bibliográfus († 1988)
 1928 – Kornai János Széchenyi-díjas magyar közgazdász († 2021)
 1930 – John Campbell-Jones brit autóversenyző († 2020)
 1936 – Csurka László Jászai Mari-díjas magyar színművész, rendező, érdemes és kiváló művész  († 2020)
 1937 – Ágoston Judit olimpiai bajnok tőrvívó († 2013)
 1937 – Mihályfy Sándor magyar filmrendező, forgatókönyvíró († 2007)
 1937 – Faragó Vera Jászai Mari-díjas magyar színésznő († 2004) 
 1941 – Plácido Domingo spanyol operaénekes 
 1947 – Matuz István magyar fuvolaművész
 1955 – Zsurzs Kati Aase-díjas magyar színésznő
 1958 – Michael Wincott kanadai színész
 1959 – Lőrincz Gabriella magyar bemondó, műsorvezető, szerkesztő
 1963 – Varga Mária magyar színésznő
 1974 – Pintér Tibor magyar színész
 1975 – Ide Júdzsi japán autóversenyző
 1976 – Emma Bunton angol popénekesnő
 1980 – Troy Dumais amerikai műugró
 1981 – Michel Teló brazil énekes
 1984 – Luke Grimes amerikai színész
 1989 – Szergej Feszikov orosz úszó

Halálozások 
 1774 – III. Musztafa az Oszmán Birodalom 27. szultánja (* 1717)
 1789 – Holbach báró francia-német filozófus, tudós, enciklopédista (* 1723)
 1793 – XVI. Lajos francia király (* 1754)
 1836 – Novák Ferenc szlovén író, népdalgyűjtő, katolikus pap (* 1791)
 1849 – Zabolai Mikes Kelemen honvéd ezredes (* 1820)
 1868 – Asbóth Sándor magyar katonatiszt, az 1848–49 évi szabadságharcban honvéd alezredes, az amerikai polgárháborúban az északiak dandártábornoka (* 1810)
 1892 – John Couch Adams angol matematikus, csillagász (* 1819)
 1896 – Karvasy Ágoston jogtudós, közgazdász, az MTA tagja (* 1809)
 1918 – Bezerédj Pál mezőgazdász (* 1840)
 1924 – Vlagyimir Iljics Lenin orosz ideológus, forradalmár, szovjet-orosz politikus (* 1870)
 1926 – Camillo Golgi Nobel-díjas olasz természettudós és orvos (* 1843)
 1938 – Georges Méliès francia filmrendező (* 1861)
 1943 – Bálint György magyar író, műfordító (* 1906)
 1950 – George Orwell angol író, újságíró (* 1903)
 1953 – Gábor Andor magyar író, humorista (* 1884)
 1954 – Frantisek Stránsky cseh mérnök (* 1914)
 1959
 Cecil B. DeMille amerikai filmrendező (* 1881)
 Rékai Miklós, hárfaművész (* 1906)
 1973 – Szabolcsi Bence magyar művészettörténész, zenetörténész, az MTA tagja (* 1899)
 1981 – Cuth Harrison brit autóversenyző (* 1906)
 1994 – Wayne Selser amerikai autóversenyző (* 1920)
 1999 – Carelli Gábor magyar származású operaénekes (* 1915) 
 2003 – Csajági János Jászai Mari-díjas magyar rendező, színházigazgató (* 1925)
 2005 – Pénzes Bethen magyar zoológus (* 1934)
 2006 – Ibrahim Rugova Koszovó elnöke (* 1944)
 2013 – Michael Winner angol filmrendező, forgatókönyvíró, producer és vágó (* 1935)
 2020 – Terry Jones walesi színész, író, a Monty Python csoport tagja (* 1942)

Ünnepek, emléknapok, világnapok 
 Szent Ágnes ünnepe a katolikus egyházban

Január napjai